VS002307
Datum: 1987-04-01T02:00:00.000+02:00
datum_sodbe_i_stopnje: 2007-02-16T00:00:00.000Z
podrocje: višina odškodnine za nepremoženjsko škodo
institut: okrnitev svobode - zapor - kazenski postopek - neupravičena obsodba
skupina: okrnitev svobode
fischer: ni določljiva
odskodnina: 24.864,63 EUR
opombe: II Ips 1158/2008. Reviziji tožeče stranke glede odmere odškodnine za nepremoženjsko škodo je bilo delno ugodeno, tako da je bil znesek odškodnine zvišan za 4.000 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Po poklicu kuhar, priznan mu je status političnega zapornika. Kazen zapora je prestajal 11 mesecev.

## Škodni dogodek

Prestajanje zaporne kazni.

## Neupravičena obsodba

24.864,63 EUR Okrnitev svobode.

Oškodovancu je bila prostost neupravičeno odvzeta v letih 1987 in 1988. Obsojen je bil pred Vojaškim sodiščem, ker je kot član Jehovinih prič zaradi verskega prepričanja zavračal služenje vojaškega roka. Status političnega zapornika mu je bil priznan s sodbo Vrhovnega sodišča, ki ga je leta 2003 oprostilo obtožbe. Obsojen je bil na kazen zapora za 11 mesecev. Od tega je 5 mesecev kazni prestajal v Idrizovu v Makedoniji, v enem od najhujših zaporov v SFRJ, kjer je kazen kot politični zapornik preživljal skupaj s kriminalci. Razmere so dosegle meje človeške vzdržljivosti. Deležen je bil pretepanja, poniževanja, razosebljanja, živel v slabih bivalnih, sanitarnih in prehranskih pogojih, brez zasebnosti, v utesnjeni celici, ki jo je delil še z enim zapornikom, kjer je bilo spanje dovoljeno le ob prižganih lučeh, ob spolnem nagovarjanju ostalih zapornikov. Opravljal je nesmiselna opravila na visoki vročini, trpel je zaradi ločenosti od družine.

**Zveza:**

ZOR člen 200, 203, ZKP člen 538, 538/1